《郑继之馆内积雪为小山戏作长句》
明代·薛蕙

君不见少谷子，饥寒卧病长安里。长安腊月雪一丈，怪尔朝来何技痒。

陵晨扫雪为小山，数峰突出窗户间。我时过门访子入，子也阶前荷锄立。

乱垂散发杂尘垢，斜挽短衣半沾湿。忆子前年览吴越，东游四明寻禹穴。

惯矜赤脚踏层冰，苦觅黄精斸山雪。平生好奇心未已，今朝作戏聊复尔。

斲冰积雪止俄顷，走海驱山宛相似。仄崖崩壁色悽怆，玉膏乳窦阴森爽。

磊砢初惊大禹凿，戍削翻疑巨灵掌。君不见五侯甲第当此时，红罗斗帐流苏垂。

铜盘烧爉綵云散，玉袖拂面香风吹。吁嗟如子何为尔，低眉蹙頞冻欲死。

作者简介：薛蕙（1489～1539年），明朝大臣。祖居亳州城内薛家巷。年十二能诗。举正德九年进士，授刑部主事。谏武宗南巡，受杖夺俸。旋引疾归。起故官，改吏部，历考功郎中。正德十五年（1520年）薛蕙再次被起用，任吏部考功司郎中。嘉靖二年（1523年），朝中发生“大礼”之争，薛蕙撰写《为人后解》《为人后辨》等万言书上奏，反对皇上以生父为皇考，招致皇帝大怒，被捕押于镇抚司后赦出。嘉靖十八年（1539年），薛蕙担任春坊司直兼翰林检讨司，不久病死家中，享年五十，被追封为太常少卿。